Halldór Benjamín Þorbergsson er framkvæmdastjóri Samtaka atvinnulífsins . Samtök Atvinnulífsins fagna frumkvæði ríkisstjórnarinnar sem kynnti í dag aðgerðir til að efla traust á atvinnulífinu sem beðið hafi hnekki vegna Samherjamálsins . Frá þessu er greint á vef Samtakanna sem binda vonir við að aðgerðirnar leiði fram sannleikann í málinu þannig að íslenskt atvinnulíf öðlist tiltrú þjóðarinnar á ný . „ Það er allra hagur að ásakanir í garð Samherja verði rannsakaðar ítarlega og eins hratt og kostur er . Sú háttsemi sem fyrirtækið er sakað um rýra bæði traust á atvinnulífinu og skaðar orðspor Íslands . “ Samtökin segja eðlilegt að spurningar komi fram um hvort nægjanlega vel sé að verki staðið í atvinnulífinu almennt . „ Það má alltaf gera betur , einkum varðandi gagnsæi og upplýsingagjöf . Nú þurfa eftirlitsaðilar að vinna hratt og þau sem tengjast áðurnefndum viðskiptum að eyða sem fyrst óvissu um þátt sinn í málinu , “ segir á vef Samtaka atvinnulífsins sem eru „ reiðubúin til samstarfs til að svo verði og telja að ríkisstjórnin hafi stigið mikilvægt skref með yfirlýsingu sinni í dag . “